તૃણમુલ કોંગ્રેસના નેતા મહુઆ મોઈત્રાએ અરજી કરીને ઓનલાઈન સર્વેલન્સ માટે સોશિયલ મીડિયા વિંગ બનાવવાની કામગીરીનો વિરોધ કર્યો હતો. મોઈત્રાનો આ કેસ અભિષેક મનુ સંઘવી લડી રહ્યા છે. આ અગાઉ સરકારે એક સોશિયલ મીડિયા હબ બનાવવાની વાત કરી હતી જેથી દેશના મૂડ ઉપર નજર રાખી શકાય. આના ઉપર સુપ્રીમ કોર્ટે સરકારની ટીકા કરતા કહ્યું હતું કે, શું સરકાર દેશની જાસૂસી કરવા માગે છે. સુપ્રીમ કોર્ટની ફટકાર બાદ સરકારે જારી કરેલા ટેન્ડર પાછા ખેંચી લીધા હતા. હવે આવા જ એક પ્રસ્તાવમાં યુઆઈડીએઆઈએ સોશિયલ મીડિયા વિંગ બનાવવાની વાત કરી છે. જેથી લોકોની પ્રતિક્રિયા જાણીને તેનો સાચો જવાબ આપી શકાય. આ પ્રક્રિયાના વિરોધમાં અરજી દાખલ થયા બાદ સુપ્રીમ કોર્ટે જવાબ માગ્યો છે.